করাত
করাত ফলক, তার অথবা শিকল দ্বারা নির্মিত শক্ত ও তীক্ষ্ণ খাঁজ বিশিষ্ট এক ধরণের যন্ত্র বিশেষ। এটা কোন কিছু কাটার জন্যে ব্যবহৃত হয়, সাধারণত কাঠেই এর ব্যবহার সর্বাধিক। এর কার্যক্রমের পদ্ধতি হচ্ছেঃ ধারাল দাঁত বস্তুটির সংস্পর্শে এনে শক্তি প্রয়োগের সাথে সামনে এগিয়ে নেওয়া এবং আপাত কম জোরে পিছিয়ে পুনরায় সামনে চালনা অথবা বল প্রয়োগের সাথে শুধু সামনে এগিয়ে নিয়ে যাওয়া। বল প্রয়োগের মাধ্যম হিসাবে হাত ব্যবহৃত হতে পারে অথবা বাস্প, পানি, বিদ্যুৎ বা অপর কোন শক্তির উৎসও ব্যবহৃত হতে পারে। এছাড়া কিছু ঘূর্ণায়মান ব্লেডযুক্ত করাত আছে যা দ্বারা খুব সহজেই শক্ত ধাতু কাটা যায়।প্রাচীন কালে করাত ছিল মূলত হাঙ্গর মাছের দাঁত, কাঁচের মতো দেখতে অগ্নেয়শিলা, চকমকি পাথরের তৈরি কিছু বস্তু।
প্রাচীন মিশরীয় সভ্যতায়, আনুমানিক ৩১০০-২৬৮৬ খ্রিস্টপূর্বাব্দে প্রথম করাতের সন্ধান পাওয়া গিয়েছিল যেগুলো ছিল সম্পূর্ণ খোলা (কাঠামোহীন)। এগুলো ছিল কপারের তৈরি। বেশিরভাগ কপারের তৈরি করাত পাওয়া গিয়েছে ডিজের রাজার শাসনামলের (ডিজের শাসনামল, ৩১তম খ্রিস্টপূর্ব শতক) ৩৪৭১ নম্বর সমাধিতে।
করাত নানারকম কাজেই ব্যবহার হয়ে এসেছে। এমনকি মানুষ মারা পর্যন্ত। মিশরীয় ইতিহাসে নানা ক্ষেত্রে করাত ব্যবহারের অস্তিত্ব পাওয়া গিয়েছে। বিশেষ করে গুহায় আঁকা করাতের ছবি দেখে বোঝা যায় যে প্রাচীনকালে করাতের আকার-আকৃতি কেমন ছিল এবং কি কি কাজে এগুলো ব্যবহৃত হতো। মিশরীয় করাতগুলো মূলত কপারের তৈরি। যেগুলো টানার মাধ্যমে এবং আঘাত করার মাধ্যমে কাটা হতো। আস্তে আস্তে উন্নত হয়ে, করাতে সুদৃশ্য খাঁজকাটা অংশ (দাঁত) যুক্ত হল এবং টানার মাধ্যমেই যেগুলো কাজ করে। করাত ব্রোঞ্জ দিয়েও বানানো হয়েছিল। পরবর্তীতে লোহা দিয়েও করাত তৈরি করা হয়। লোহার যুগে, চিকন ব্লেড তৈরি হয় যা প্রচন্ড চাপে বস্তুতে গেঁথে যায় এবং বস্তু কাটতে সুবিধা হয়।
চায়নিজ দার্শনিকদের মতে, করাত আবিষ্কৃত হয়েছে লু বান দ্বারা। গ্রীক পৌরাণিক কাহীনিতে, অভিড বর্ণণা করেছেন, টেলস, ডাইডেলাসের ভাগ্নে, করাত আবিষ্কার করেন। প্রত্নতত্ত্বের বাস্তবতায়, করাতের মতো ব্যবহার্য জিনিসপত্র হাড় দিয়ে বানানো জিনিস থেকেই সৃষ্টি হয় যা আনুমানিক ৪০০০ বছর পূর্বে।
যখন মানুষ লোহার জানল তখন থেকেই লোহা দিয়ে করাত বানানো শুরু করল; এরপর মানুষ জানল কিভাবে ব্লেড ধারাল করতে হয় এবং এর স্থায়িত্ব কিভাবে বৃদ্ধি করতে হয়। 
ইস্পাতের ব্যবহারের (গরম লোহাকে পানিতে ডুবিয়ে ঠান্ডা করা) মাধ্যমে মানুষ করাত বানাতে শুরু করে ১২০০ খ্রিস্টপূর্বাব্দ থেকে। ১৭ শতকের শেষের দিকে করাত তৈরি করার ইউরোপিয়ান কিছু কারখানা গড়ে উঠেছিল। এগুলো ছিল জার্মানিতে, লন্ডনে এবং যুক্তরাজ্যের মধ্যখানে। বেশিরভাগ ব্লেডই ছিল ইস্পাত দ্বারা তৈরি। ১৮শ শতকের শেষের দিকে যুক্তরাজ্যের শেফিল্ড নামক স্থানে আরো উন্নত মানের ইস্পাতের ব্যবহার শুরু হয়। পরবর্তীতে এই উন্নত মানের ইস্পাতই করাত তৈরির মুখ্য উপাদান হয়ে ওঠে। কারণ এটি ছিল শক্ত, টেকসই এবং সহজেই পালিশের উপযোগী। করাতের কারখানাগুলোর মধ্যে লন্ডন এবং বার্মিংহামে একটি কারখানা টিকে ছিল অনেকদিন পর্যন্ত। তৎকালীন সময়ে এ শিল্প ততোটা বিস্তৃতি লাভ করেনি। কিন্তু ১৮২০ এর দশকে বার্মিংহামের কারখানাটি যথেষ্ট বিস্তৃতি লাভ করে। এবং এই বিস্তৃতি শেফিল্ডকে কেন্দ্র করেই বাড়তে থাকে। যুক্তরাজ্যের প্রায় ৫০% করাত উৎপাদকরাই তখন শেফিল্ডে তাদের ব্যবসা বিস্তৃত করে। অবশ্য শেষের দশকগুলোতে যুক্ত্রাষ্ট্র এই করাতের বাজার নিজেদের দখলে নিয়ে নেয়। কারণ তাদের রপ্তানিকৃত করাতগুলো ছিল উন্নত। তাদের প্রযুক্তি, বিশাল আঞ্চলিক বাজার, রপ্তানিতে সুনাম করাতের বাজারে নিজেদের আধিপত্য বিস্তারে ভূমিকা রাখে। এছাড়া জার্মানি এবং ফ্রান্সেও করাতের বাজারের প্রসার ঘটে।
প্রাথমিক ইউরোপিয়ান করাতগুলো তৈরি হতো গরম লোহার পাত বা ইস্পাতের পাত হতে। কয়েকজন শ্রমিক অনরবরত সেই পাতের ওপর পেটাতো যাতে সেটি সঠিক আকার পায়। ঠান্ডা করার পর, করাতের দাঁতগুলো তৈরি করা হতো। দাঁতের আকার করাতের আকারের ওপর নির্ভর করতো। আরেকটি বস্তু দিয়ে দাঁতগুলোকে ধাঁর দেওয়া হতো। এরপর ১৮০০ শতকে রোলার যন্ত্রের মাধ্যমে করাত তৈরি করা হতো। রোলার যন্ত্রের শক্তির উৎস ছিল পানি। পরে, ১৯ শতকে স্টিম যন্ত্র আবিষ্কারের পর এই যন্ত্র দিয়ে রোলারের সাহায্যে করাত তৈরি করা হতো। করাতের এই বাজারটি এরপর ক্রমেই যান্ত্রিক হয়ে পড়ে। করাতে ইস্পাতের ব্যবহার শুরু হয়েছিল করাতকে আরো মজবুত করার জন্য। তাছাড়া ইস্পাত সহজে বাঁকানো যায় এবং পালিশ করা যায়। তাছাড়া ইস্পাতের স্থায়িত্বও বেশি। বর্তমানে বেশিরভাগ হাতকুড়াল মানুষের হাতের ছোঁয়া ছাড়াই সম্পূর্ণ যান্ত্রিক উপায়ে তৈরি হয়। ইস্পাতের পাতগুলোকে যন্ত্র খুব কম সময়ে চাপ দিয়ে চিকন বানায় এবং লেজারের মাধ্যমে এতে খাঁজ কাটা হয়। এরপর যান্ত্রিক উপায়েই দাঁতের সুক্ষতা বৃদ্ধি করা হয়। তবে এখনো অনেক করাত উৎপাদক করাত তৈরি শেষে হাত দ্বারা নিজেরা আবার করাতটি পরীক্ষা করেন এবং এভাবেই তারা উনবিংশ শতাব্দীর করাতের বৈশিষ্ট্যগুলো এখনো টিকিয়ে রেখেছেন।
একটি গর্তের করাত দুজন মানুষের দ্বারা চালিত করাত। উত্তর আমেরিকাতে শুরুর দিকের উপনিবেশকালে এই করাত বেশি ব্ব্যবহৃত হতো। বিশেষ করে জাহাজ প্রস্তুতের কারখানায় এবং বড় বড় কারখানায়। কারণ তখন পানি চালিত কারখানা উত্তর আমেরিকায় ছিল না। এটার এই অদ্ভুত নামের কারণ এটি গর্তের ওপর কাটা হতো। এই ধরণের করাতে খুব মজবুত ব্লেড ব্যবহৃত হয়। এটি খুব সুন্দরভাবে পালিশ করা হয়। এটি দেখতেও অনেক লম্বা যা ৮ থেকে ১০ ফিট লম্বা হতে পারে। গর্ত করাতের দু পাশে যদি হাত দিয়ে ধরার সুবিধা থাকে তাহলে এটিকে হুইপ করাতও বলা হয়। এই ধরণের করাত চালাতে ২-৪ জন মানুষের প্রয়োজন হয়। একজন লোক গর্তে দাঁড়ায়, আরেকজন থাকে উপরে। এরপর তারা দুজনে করাতকে সামনে পেছনে ঠেলে বস্তু কাটে। উত্তর আমেরিকার উপনিবেশকালে যে সকল শ্রমিকরা গর্ত করাত নিয়ে কাজ করত তাদের পারিশ্রমিক বেশি ছিল।
হাতকরাতে তুলনামূলক চিকন ব্লেড ব্যবহার করা হয়। এতে করে কোন বস্তুকে কাটার সময় কাঠিন্য বৃদ্ধি পায় এবং ব্লেড বস্তুকে সহজেই কাটতে পারে।
"পেছনব্লেডযুক্ত করাত" হল এমন এক ধরণের করাত যেটিতে পেছনে স্টিল বা পিতলের সাথে লাগানো ব্লেড থাকে যা বস্তু কাটার ক্ষেত্রে কাঠিন্য আনে। এই করাতগুলো হাত কুড়ালের একটি উপরূপ। পেছনব্লেডযুক্ত করাতের ব্লেডের দৈর্ঘ্যের উপর ভিত্তি করে অনেক নাম রয়েছে।
এগুলো হল বিশেষ ধরণের করাত যেগুলো একটি ফ্রেম বা কাঠামো দিয়ে তৈরি। এগুলো ছোটও হতে পারে আবার বড়ও হতে পারে। আর কাঠামো কাঠ বা ধাতব হতে পারে। এগুলো প্রায় সকল প্রকার বস্তুই কাটার উপযুক্ত।বেশিরভাগ করাতের দাঁতই তৈরি হয় ইস্পাত দিয়ে বা কার্বাইড দিয়ে। কার্বাইড ইস্পাত থেকে বেশি শক্ত হয় এবং ব্লেডের ধার অনেকদিন পর্যন্ত টিকিয়ে রাখে।
কাজের ভিন্নতার ভিত্তিতে করাতে নানারকম পদার্থ ব্যবহৃত হয়। এদের নিজেদের আলাদা আলাদা বৈশিষ্ট্য রয়েছেঃসমতল ভাবে কাটা: এক্ষেত্রে গাছের গুঁড়িকে এমন ভাবে কাটা হয় যাতে এটি একটি সুষম লম্বা আয়তকার ঘনবস্তুতে পরিণিত হয়। ভবন নির্মানে এসকল কাঠ বেশি ব্যবহৃত হয়।
চতুর্থাংশ কাটা: এক্ষেত্রে প্রথমে পুরো গাছের গুড়ির মাঝখান বরাবর কাটা হয়। এরপর প্রত্যেক অংশকে এমনভাবে কাটা হয় যেন প্রস্থের দিক তরমুজের কাটা অংশের মতো দেখায়।